|  |  |
| --- | --- |
| Εθνόσημο**ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ & ΘΡΗΣΚΕΥΜΑΤΩΝ**  **ΠΕΡ/ΚΗ Δ/ΝΣΗ Α/ΘΜΙΑΣ & Β/ΘΜΙΑΣ**  **ΕΚΠ/ΣΗΣ ΗΠΕΙΡΟΥ**  **ΚΕΝΤΡΟ ΠΕΡΙΒΑΛΛΟΝΤΙΚΗΣ**  **ΕΚΠΑΙΔΕΥΣΗΣ ΚΟΝΙΤΣΑΣ**  **Κόνιτσα 44100**  **Πληρ: Καραμπίνας Φίλιππος**  **Τηλ. 26550-23825, 26550-23903**  **FAX 26550-23903**  **e-mail :** [**kpekon@otenet.gr**](mailto:kpekon@otenet.gr)  [**www.kpekonitsas.gr**](http://www.kpekonitsas.gr) | **Κόνιτσα, 30 Οκτωβρίου 2016**  **Aρ. Πρωτ. 34**    **Προς:**   * **Σχολικές μονάδες Α/θμιας και Β/θμιας Εκπαίδευσης των Νομών, Ιωαννίνων, Άρτας, Πρέβεζας Θεσπρωτίας δια μέσου των Υπευθύνων Σχολικών Δραστηριοτήτων.**   **Κοιν.:**   * **Περιφερειακή Διεύθυνση Εκπαίδευσης Ηπείρου** * **Διεύθυνση Α/θμιας Εκπαίδευσης Ν. Ιωαννίνων** * **Διεύθυνση Β/θμιας Εκπαίδευσης Ν. Ιωαννίνων** |

**Θέμα:** **«Πρόσκληση συμμετοχής εκπαιδευτικών σε διήμερο Σεμινάριο - Εργαστήριο του Κ.Π.Ε. Κόνιτσας »**

Σας ενημερώνουμε ότι το Κ.Π.Ε. Κόνιτσας διοργανώνει Σεμινάριο - Εργαστήριο με θέμα: ***«Οργάνωση και Υλοποίηση προγραμμάτων Περιβαλλοντικής Εκπαίδευσης—Κάστρο Ιωαννίνων »***.

Το Σεμινάριο - Εργαστήριο θα πραγματοποιηθεί στις ***17 και 18 Δεκεμβρίου 206*** στα Ιωάννινα στην αίθουσα της Περιφέρειας Ηπείρου στην Στοά Σάρκα .

Το σεμινάριο απευθύνεται σε 138 εκπαιδευτικούς από τους Νομούς της Ηπείρου

* 70 της Α/θμιας και 50 της Β/θμιας Εκπ/σης του Νομού Ιωαννίνων
* 3 της Α/θμιας και 3 της Β/θμιας Εκπ/σης του Νομού Άρτας
* 3 της Α/θμιας και 3 της Β/θμιας Εκπ/σης του Νομού Θεσπρωτίας
* 3 της Α/θμιας και 3 της Β/θμιας Εκπ/σης του Νομού Πρέβεζας.

Σε περίπτωση που δεν υπάρξει ικανοποιητικός αριθμός αιτήσεων από τη μια

βαθμίδα, θα γίνει αναπλήρωση από την άλλη.

Παρακαλούμε τους υπευθύνους Καινοτόμων Δράσεων των Δ/νσεων Α/θμιας και Β/θμιας Εκπ/σης να κοινοποιήσουν και να ενημερώσουν τις σχολικές μονάδες ευθύνης τους για την παρούσα πρόσκληση .

**Οι αιτήσεις των εκπαιδευτικών θα αποστέλλονται στους Υπεύθυνους Σχολικών Δραστηριοτήτων *της Α/θμιας και της Β/θμιας των Νομών* μέχρι την Τετάρτη 16 Νοεμβρίου 2016.**

Οι Υπεύθυνοι οφείλουν να αποστείλουν στο Κ.Π.Ε μέχρι την  **Δευτέρα 21 Νοεμβρίου 2016** τα ονόματα των εκπαιδευτικών .

**Στο Νομό Ιωαννίνων θα συμμετέχουν ένας Εκπαιδευτικός από κάθε σχολική μονάδα της Α/θμιας Εκπ/σης, ένας της Β/θμιας Εκπ/σης και ένας αναπληρωματικός.**

**Στην επιλογή προτιμώνται οι εκπαιδευτικοί που δεν έχουν παρακολουθήσει σεμινάριο** περιβαλλοντικής εκπαίδευσης καθώς επίσης και **όσοι επιθυμούν να υλοποιήσουν προγράμματα περιβαλλοντικής εκπαίδευσης στα σχολεία τους**.

Στόχος είναι η επιμόρφωση των εκπαιδευτικών που προτίθενται να υλοποιήσουν προγράμματα Περιβαλλοντικής Εκπαίδευσης στα σχολεία και η γνωριμία με το Κάστρο των Ιωαννίνων όπου θα πραγματοποιηθούν περιβαλλοντικές – πολιτισμικές διαδρομές σε όλους τους χώρους του όπως Μουσεία ( Νέο μουσείο Αργυροτεχνίας ) , Πολιτιστικούς και Ιστορικούς χώρους .

**Οι εκπαιδευτικοί που επιθυμούν να παρουσιάσουν Περιβαλλοντικό Πρόγραμμα σχετικό ή παραπλήσιο με το θέμα να επικοινωνήσουν με την Παιδαγωγική Ομάδα του ΚΠΕ Κόνιτσας**

Οι συμμετέχοντες που θα παρακολουθήσουν τις εργασίες του Σεμιναρίου – Εργαστηρίου δικαιούνται βεβαίωση.

Η πράξη υλοποιείται μέσω του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο – Ε.Κ.Τ.) και από εθνικούς πόρους.

Συνημμένο έντυπο αίτησης

**Ο Υπεύθυνος του Κ.Π.Ε Κόνιτσας**

**Καραμπίνας Φίλιππος**